**Ministerstvo dopravy a výstavby Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-128-4.1-SVP-SRDUNAJ**

**na predloženie žiadostí o NFP pre národný projekt prioritnej osi č. 4 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 4 - Infraštruktúra vodnej dopravy (TEN-T CORE) |
| **Investičná priorita** | 7i - Podpora multimodálneho jednotného európskeho dopravného priestoru pomocou investícií do TEN-T |
| **Špecifický cieľ** | 4.1 Zlepšenie kvality služieb poskytovaných na dunajskej vodnej ceste |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Slovenský vodohospodársky podnik, štátny podnik |
| **Projekt/y** | **Štúdia uskutočniteľnosti pre projekt "Modernizácia technologických zariadení potrebných na zaistenie a rehabilitáciu predpísaných parametrov plavebnej dráhy medzinárodnej vodnej cesty Dunaj na úseku rkm 1811-1708 pre zvýšenie bezpečnosti a dopravnej výkonnosti vodnej cesty"** |

Dátum zverejnenia zmeny: **10.8.2022**

Dátum účinnosti zmeny: **11.8.2022**

**CIEĽ ZMENY A PRÁVNY ZÁKLAD**

Cieľom zmeny je formálna úprava vyzvania v súvislosti s uzatváraním zmlúv o NFP.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie

**ZDÔVODNENIE ZMIEN**

1. Vyzvanie:

* časť 2. Podmienky poskytnutia príspevku a časť 3. Overovanie podmienok poskytnutia príspevku a ďalšie informácie k vyzvaniu – mení sa Rozhodnutie o schválení ŽoNFP na Zmluvu o poskytnutí NFP (nakoľko poskytovateľ a prijímateľ nie je tá istá osoba)

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII.